text: Rasteplads lukker for lastbiler
  15 november 2011 kl. 10.11
  De næste knap 14 dage vil rastepladsen ved Ustrup Øst på den sønderjyske motorvej være lukket for langtidsparkering for lastbiler.
  I stedet må lastbilerne og busserne frem til mandag den 28. november deles om det parkeringsareal, der under almindelige forhold er forbeholdt for busserne.
  Den delvise lukning skyldes en ombygning, hvor Vejdirektoratet udvider kapaciteten på rastepladsen.
  I ombygningsperioden henviser Vejdirektoratet til rastepladserne Frøslev Øst og  Årslev Øst der ligger henholdsvis cirka 50 og 25 km før Ustrup Øst samt Hylkedal Øst der ligger ca 25 km efter Ustrup. Hertil kommer de to ubemandede rastepladser Øster Løgum Øst og Oksekær Øst, der begge ligger syd for/inden Ustrup Øst.
  